da je namenil <u>avtor</u> Vaši milosti osebno izvod na boljšem papirju, toda že štirinajst dni zaman čaka na Mohsovo navodilo, kako ravnati z njegovim delom, ki po tej poti ne sme <u>v prodajo,</u> dokler njegova visokost Janez itd. ne dobi svojega <u>brezplačnega izvoda.</u> <i>Tu primus leges et amici. Mohs ipse correxit <u>Graecii</u> singulas plagulas.</i>
<p>Slovanska biblija (poljska in češka) je prav tako med slovanskimi knjigami Vaše milosti <i> ad usum LXX interpretum,</i> da ji posvečajo pozornost.
</p><p>Včeraj me je neki grof Dietrichstein prosil, da prevedem v nemščino dva ruska sodna dokumenta z letnico 1808 in 1812 iz <u>Tavrije.</u> Uspešno sem ju <u>prebral</u> in prevedel. <u>Zame</u> je bilo <u>posebej</u> zanimivo to, da sta se nanašala na vdovo naravoslovca <u>Pallasa</u> (Королина Иванова дочь‚ Жена Палласова‚ деўствителная статская совэтница), ki je sedaj na Dunaju, kjer dela dolgove na račun svojih tavrijskih posesti. Je pa bedno nemško podpisana. Ruski pisarniški slog je vendarle mnogo boljši od nemškega. Udeležbe se čudovito obrestujejo. Poleg nekaterih Grkov sem sedaj tukaj edini (napol) Rus. Tudi grofa Dietrichsteina prej nisem poznal itd. On me je poiskal v dvorni knjižnici itd.
</p><p><u>Najspretnejši</u> stari geograf na Bavarskem, <u>Mannert</u> (toda po mojem mnenju duhovni <i>boshzhik</i> brez nadarjenosti), ima sedaj (1812) tudi stare <u>Venete</u> za Slovane! <u> <i>Macte virtute Appendini!</i> </u>
</p><p>En izvod <i>Slavina</i> in en izvod slovnice Dobrovskega pošiljam Vaši milosti za Appendinija in Solarića, ostala 2 <i>et</i> 2 naj Zupan posreduje prozelitom, ki so na Koroškem in Štajersken storili precej koristnega. <i>De omnibus aliis proxime, nam sonat media octava. Vale et mi fave.</i>
</p><p>Z večnim spoštovanjem in ljubeznijo
</p><p>Kopitar l. r.
</p>
Gospodu Vincencu Karnofu bom, tako upam, pisal prihodnjič.
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-08-15
<a rel="nofollow" class="external free" href="http://nl.ijs.si/e-zrc/zois/html/MP44.html">http://nl.ijs.si/e-zrc/zois/html/MP44.html</a>